स्कूल देंगे जाति प्रमाण पत्र
नएशिक्षा सत्र से एससी, एसटी, ओबीसी एवं एसबीसी के विद्यार्थियों को जाति प्रमाण पत्र बनवाने के लिए ऑफिसों के चक्कर नहीं लगाने पड़ेंगे। राज्य सरकार ने स्कूल स्तर से ही जाति प्रमाण पत्र जारी करने का निर्णय लिया है ताकि आरक्षण के प्रावधानों के तहत सुविधाएं बच्चों को प्राप्त हो सके।
सामाजिक न्याय एवं अधिकारिता विभाग के अतिरिक्त मुख्य सचिव अशोक जैन ने इसके निर्देश जारी किए हैं। वर्तमान व्यवस्था में जाति प्रमाण पत्र एसडीएम के डिजिटल साइन से जारी होते हैं। एससी, एसटी, ओबीसी एसबीसी के आवेदकों को स्वयं के स्तर पर ईमित्र के माध्यम से ऑनलाइन आवेदन पत्र सक्षम अधिकारियों को प्रेषित किए जा रहे हैं। जिससे विद्यार्थियों को होने वाली असुविधा को देखते हुए यह निर्णय लिया गया। जाति प्रमाण पत्र बनवाने की यह कार्यवाही सितंबर-अक्टूबर में की जाएगी।
^सरकारी एवं मान्यता प्राप्त स्कूलों में अध्ययनरत बालक बालिकाओं के जाति प्रमाण पत्र संस्था प्रधान को आवेदन देना होगा। अभिभावकों को बच्चों के जाति प्रमाण पत्र बनवाने के लिए अब चक्कर नहीं काटने पड़ेंगे। शरदशर्मा, सहायक निदेशक, सामाजिक न्याय एवं अधिकारिता विभाग, भीलवाड़ा
यह रहेगी प्रक्रिया
संस्थाप्रधान एससी, एसटी, ओबीसी एसबीसी वर्ग के विद्यार्थियों के वर्ष में एक बार जाति प्रमाण पत्र बनवाने के लिए आवेदन पत्र स्कूल स्तर पर भरवाएंगे। इस दौरान संस्था प्रधान का दायित्व होगा कि आवेदन पत्र की सभी प्रविष्टियां सही भरी हों। जिससे की विद्यार्थी को सही जाति प्रमाण पत्र प्राप्त हो। संस्था प्रधान ईमित्र या सीएससी के माध्यम से सक्षम अधिकारी को आवेदन पत्र भिजवाएंगे। जाति प्रमाण पत्र जारी होने के बाद संस्था प्रधान विद्यार्थियों को उपलब्ध करवाएंगे। एक प्रति संबंधित वर्ग के छात्र-छात्राओं को लाभ, रियायतें सुविधाएं उपलब्ध कराने के लिए विद्यालय में रखेंगे।
व्यवस्था
hin_Deva hin_Deva hin_Deva hin_Deva hin_Deva hin_Deva npi_Deva